Godkendelse af levering af spildvarme fra EC Power til [adresse] 
Sagsfremstilling 
6.                   Godkendelse af levering af spildvarme fra EC Power til [adresse] - 
Åbent 
  
  
SAGENS INDHOLD 
[adresse], [adresse] 15, 8382 Hinnerup ønsker at aftage spildvarme fra den nærliggende virksomhed EC 
Power A/S, [adresse] Ifølge varmeforsyningsloven skal sammenkoblingen 
af varmeværket og virksomheden godkendes af kommunen, inden spildvarmen kan udnyttes. 
  
Ved sammenkoblingen ønsker EC Power samtidig at aftage fjernvarme til opvarmning af hele deres bygning, både 
produktion og kontorfaciliteter. Fjernvarmen erstatter virksomhedens nuværende naturgaskedel. 
  
Indtil nu er den producerede spildvarme blevet bortkølet til omgivelserne via et køletårn. Det vil derfor være en fordel, 
både miljømæssigt og økonomisk, hvis spildvarmen i stedet udnyttes på varmeværket. 
  
VURDERING 
Projektet som helhed vurderes som værende både samfundsøkonomisk og miljømæssigt fordelagtigt. 
  
EC Power producerer små selvstændige naturgasmotorer, der kan producere både el og varme. Motorerne sælges 
primært i udlandet, og der blev i 2014 produceret ca. 2.000 enheder på virksomheden.  
  
Inden motorerne forlader virksomheden, skal de testes, hvorved der produceres både el og varme. El-delen sælges 
til energinet.dk, og varmedelen bortkøles i dag til omgivelserne via et køletårn på virksomhedens adresse [adresse] 
25, 8382 Hinnerup. 
  
Køletårnet fungerer ikke optimalt om sommeren, hvor produktionen ind imellem må standses, når EC Power ikke 
kan komme af med spildvarmen. Hvis spildvarmen ikke kan anvendes til fjernvarme, vil det være nødvendigt at 
investere i et nyt og større køletårn. 
  
EC Power og [adresse] har på den baggrund indgået en aftale om, at Hinnerup Fjernvarme aftager 
spildvarmen og samtidig leverer fjernvarme til opvarmning af virksomhedens lokaler. Området er i sommeren 2014 
blevet godkendt som [adresse] forsyningsområde. 
 
Teknik- og 
Miljøudvalget 
15. januar 2015 
Sagsnr. 710-2013-
54756 
Dok.nr. 710-2014-
286977 
Sagsbehandler 
DPLVSO 
  
Tidl. politisk behandling 
  
Forventet sagsgang 
TM-U 
Lovgrundlag 
Lov om varmeforsyning 
Den forventede mængde spildvarme fra EC Power vil være 522 MWh/år med den nuværende produktion. 
Emissionerne fra virksomheden vil til enhver tid afhænge af produktionen af naturgasmotorer.  
  
Ved gennemførelse af projektet vil [adresse] emissioner i praksis blive reduceret med produktionen af 
186 MWh på varmeværkets halmkedel. Det svarer til en reduktion af kedlens drift med 18,6 timer og en besparelse 
på ca. 44 tons halm.  
  
ØKONOMI 
Der er indgået en såkaldt nettomålerordning mellem virksomhederne. Det betyder, at EC Power leverer 522 MWh til 
fjernvarmenettet og aftager 336 MWh som fjernvarme. Dermed har EC Power leveret et overskud på 186 MWh til 
fjernvarmenettet, som [adresse] køber til samme pris, som de selv ville kunne producere varmen til. 
  
Projektet indebærer en udgift på ca. 125.000 for EC Power til etablering af 120 m stikledning til virksomheden. 
  
Projektets gennemførelse får ingen økonomiske konsekvenser for Favrskov Kommune.  
  
INDDRAGELSE 
Projektet har ikke været sendt i høring, da sagen udelukkende berører Hinnerup Fjernvarme og EC Power. 
  
INDSTILLING 
Teknik- og kulturdirektøren indstiller til Teknik- og Miljøudvalget: 
  
1.    At godkende, at Hinnerup Fjernvarme og EC Power sammenkobles så varmeværket kan udnytte spildvarmen 
fra virksomheden. 
  
BESLUTNING 
  
  
  
Teknik- og Miljøudvalget, 15. januar 2015: 
Fraværende: Ronni Larsen 
  
Godkendt. 
